MT Il-Ġurnal Uffiċjali tal-Unjoni Ewropea C 172/16

Komunikazzjoni mill-Gvern Franċiż dwar id-Direttiva 94/22/KE tal-Parlament Ewropew u tal-Kunsill tat-30 ta’ Mejju 1994 dwar il-kundizzjonijiet għall-għoti u l-użu ta' awtorizzazzjonijiet għall-prospettar, l-esplorazzjoni u l-produzzjoni ta' idrokarburi (1)

(Avviż rigward it-talba għall-permess esklussiv għall-prospettar għall-idrokarburi likwidi jew fil-forma ta' gass imsejjaħ “Permis de Donzacq”)

(Test b’relevanza għaż-ŻEE)

2009/C 172/09

Permezz ta’ applikazzjoni tat-12 ta’ Diċembru 2008, il-kumpaniji Egdon Resources (New Ventures) Ltd, li għandha s-sede tagħha fi Suite 2, 90-96 High Street, Odiham Hampshire, RG29 1LP, Ir-Renju Unit ; Sterling Resources (UK) Ltd, li għandha s-sede tagħha f’Harbour Court, Compass Road, North Harbour, Portsmouth, Hampshire PO6 4ST, Ir-Renju Unit; Nautical Petroleum Plc, li għandha s-sede tagħha f’Northumberland House, 15 Petersham Road, Richmond, Surrey TW10 6TP, Ir-Renju Unit; Malta Oil Pty, li għandha s-sede tagħha fi Ground Floor (West), 225 St George Terrace, Perth, Western Australia 6000, L-Awstralja, b’mod konġunt u solidari, talbu li, għal tul ta' ħames snin, jingħataw permess esklussiv għat-tiftix tal-idrokarburi likwidi jew fil-forma ta' gass, imsejjaħ “Permis de Donzacq”, fuq medda ta' madwar 218 kilometru kwadru, f'parti mid-département des Landes.

Il-perimetru ta' din il-liċenzja huwa magħmul mill-arki tal-meridjani u l-paralleli li suċċessivament jgħaqqdu l-punti definiti bil-koordinati ġeografiċi tagħhom fit-tabella ta’ hawn taħt (NTF il-meridjan ta' Pariġi):

Punti Lonġitudni Latitudni A 3,40 ° Punent 48,40 ° Tramuntana B 3,50 ° Punent 48,40 ° Tramuntana C 3,50 ° Punent 48,50 ° Tramuntana D 3,60 ° Punent 48,50 ° Tramuntana E 3,60 ° Punent 48,60 ° Tramuntana F 3,40 ° Punent 48,60 ° Tramuntana

It-tressiq tal-applikazzjonijiet u l-kriterji għall-għoti tad-drittijiet

Dawk li jressqu l-applikazzjoni inizjali u l-applikazzjonijiet kompetittivi għandhom jagħtu prova li jissodisfaw il-kundizzjonijiet definiti fl-Artikoli 4 u 5 tal-liġi 2006-648 tat-2 ta' Ġunju 2006 dwar id-drittijiet minerarji u d-drittijiet tal-ħżin taħt l-art (Journal officiel de la République française tat-3 ta' Ġunju 2006).

Il-kumpaniji interessati jistgħu jippreżentaw applikazzjoni kompetittiva fi żmien disgħin jum mill-pubblikazzjoni ta' dan l-avviż, f'konformità mal-proċedura miġbura fl-“Avis relatif à l'obtention des titres miniers d'hydrocarbures en France”, ippubblikat f’ Il-Ġurnal Uffiċjali tal-Komunitajiet Ewropej C 374 tat-30 ta' Diċembru 1994, paġna 11, u stabbiliti bil-liġi 2006-648 dwar id-drittijiet minerarji u l-ħżin taħt l-art. L-applikazzjonijiet kompetittivi għandhom jintbagħtu lill-Ministru inkarigat mill-minjieri fl-indirizz mogħti hawn taħt.

Id-deċiżjonijiet dwar l-applikazzjoni inizjali u l-applikazzjonijiet kompetittivi jsiru bl-applikazzjoni tal-kriterji għall-għoti ta' dritt minerarju definiti fl-Artikolu 6 tal-liġi msemmija, u jsiru sa mhux aktar tard mid-19 ta’ Diċembru 2010.

Kundizzjonijiet u r-rekwiżiti għall-eżerċizzju tal-attività u għall-waqfien tagħha

L-applikanti huma mistiedna jirreferu għall-Artikoli 79 u 79.1 tal-kodiċi minerarju u għad-Digriet Nru 2006-649 tat-2 ta’Ġunju 2006“relatif aux travaux miniers, aux travaux de stockage souterrain et à la police des mines et des stockages souterrains”, (Journal officiel de la République française tat-3 ta' Ġunju 2006).

Aktar tagħrif jista' jinkiseb mill-Ministeru tal-Ekoloġija, l-Enerġija, l-Iżvilupp Sostenibbli u l-Użu tal-Artijiet (Id-Direttorat Ġenerali tal-Enerġija u l-Klima, id-Direttorat tal-Enerġija, is-Sottodirettorat tas-Sigurtà tal-Provvista u tal-Prodotti l-Ġodda tal-Enerġija, l-Uffiċċju tal-Esplorazzjoni u tal-Produzzjoni tal-Idrokarburi), Arche de La Défense Paroi Nord 92055 La Défense Cedex (Tel. +33 140819537 Feks +33 140819529).

Id-dispożizzjonijiet regolatorji u leġislattivi msemmija hawn fuq jistgħu jinkisbu mil-Légifrance fis-sit: http://www.legifrance.gouv.fr

(1) ĠU L 164, 30.6.1994.